 CRNA GORA

 SKUPŠTINA OPŠTINE NIKŠIĆ

 Broj:01-030-327/1

 Nikšić, 16.10.2023. godine

Z A P I S N I K

 Sa šesnaeste sjednice Skupštine opštine Nikšić, održane 11. 10. 2023. godine.

 Sjednica je održana u sali 1 Skupštine opštine Nikšić i počela je sa radom u 10.30 časova.

 Sjednicu je otvorio predsjednik Skupštine opštine Nikšić, Nemanja Vuković.

 Na osnovu evidencione liste, predsjednik Skupštine je konstatovao da, na početku sjednice, prisustvuje 21 odbornik i da postoji kvorum za rad i punovažno odlučivanje.

 Sjednici su prisustvovali odbornici: Rajko Albijanić, Nemanja Vuković, Anica Đurović, Ivan Zečević, Aleksa Kankaraš, Milutin Jovanović, Jadranka Koprivica, Stevan Kilibarda, mr Momo Koprivica, dr Nada Krivokapić, Arsenije Lalatović, Momčilo Manojlović, Ksenija Milović, Vesna Miljanić, mr Anđela Peković, Tamara Ćalasan, dr Mirko Varajić, Nikola Vukotić, Svetlana Tomić, Nikola Goranović i Anđela Mijanović.

 Sjednici nijesu prisustvovali odbornici: Zoran Vukićević, Momčilo Mićunović, mr Marko Burić, Miodrag Davidović, Milivoje Zarubica, Tatjana Knežević Perišić, Sonja Milatović, mr Boris Muratović, dr Aleksandar Mrvošević, Miodrag-Dragan Nikolić, doc. dr Jasmina Nikčević, Rajko Perović, dr Dejan Perović, Slobodanka Roganović, Nikola Zirojević, Jelena Marković, Dragoljub Ilić, Kristina Šćepanović i mr Aleksandra Vujović.

 Pored odbornika, sjednici su prisustvovali: predsjednik Opštine Marko Kovačević, potpredsjednici Opštine Mitar Goranović i Zoran Tomić, glavna administratorka Biljana Vučurović, izvršni direktor Društva sa ograničenom odgovornošću „Vodovod i kanalizacija“ Željko Cicmil, starješine organa lokalne uprave i predstavnici medija.

 Po pozivu, nije bilo nevladinih organizacija prijavljenih za učešće na sjednici Skupštine, putem instituta „slobodna stolica“.

 Saglasno članu 68 Poslovnika o radu Skupštine opštine Nikšić, predsjednik Skupštine dao je na izjašnjenje Zapisnik sa petnaeste sjednice Skupštine opštine Nikšić, održane 05.08.2023. godine.

 Skupština je sa 21 glasom "za", bez glasova "protiv" i bez "uzdržanih" glasova, usvojila

Z a p i s n i k

sa petnaeste sjednice Skupštine opštine Nikšić, održane 05.08.2023. godine, bez primjedbi

 Predsjednik Skupštine je dao potrebna objašnjenja o predloženom dnevnom redu sjednice Skupštine i pojasnio da je sjednicu Skupštine sazvao u skladu sa članom 58 Poslovnika o radu Skupštine, radi realizacije tema iz Programa rada Skupštine za 2023. godinu predviđenih za razmatranje u III kvartalu, kao i razmatranja jednog broja odluka iz oblasti finansija, imovinsko–pravnih odnosa i uređenja prostora.

 Podsjetio je da je u pripremi sjednice, održao sjednicu Kolegijuma na kojoj je dogovoren datum održavanja i dnevni red sjednice Skupštine.

 Saglasno Poslovniku prešlo se na utvrđivanje dnevnog reda sjednice Skupštine.

 Predlog dnevnog reda dostavljen je odbornicima u materijalima za sjednicu.

 Predsjednik Opštine, aktom broj 02-031-sl. od 2.10.2023. godine, dostavio je predlog za dopunu dnevnog reda sa predlogom akta, da se u dnevni red sjednice uvrsti - Predlog odluke o davanju saglasnosti na Odluku o cijenama usluga Društva sa ograničenom odgovornošću “Vodovod i kanalizacija“ Nikšić za 2024. godinu.

 Takođe, predsjednik Opštine, aktom broj 02-031-sl. od 3.10.2023. godine, obavijestio je Skupštinu da materijal za 14. tačku dnevnog reda - Informacija o sportu u Nikšiću za period septembar 2022. - septembar 2023. godine sa Predlogom ocjena i zaključaka, nije blagovremeno pripremljen i neće biti dostavljen Skupštini, pa je predsjednik Skupštine konstatovao da saglasno članu 60 stav 5 Poslovnika o radu Skupštine ova tačka ne može biti predmet razmatranja sjednice.

 Skupština je sa 21 glasom "za", bez glasova "protiv" i bez "uzdržanih" glasova, usvojila predlog predsjednika Opštine da se u dnevni red sjednice Skupštine, kao tačka dnevnog reda uvrsti- Predlog odluke o davanju saglasnosti na Odluku o cijenama usluga Društva sa ograničenom odgovornošću “Vodovod i kanalizacija“ Nikšić za 2024.godinu.

 Predjednik Skupštine je predložio da se ova tačka razmatra kao tačka 11. dnevnog reda.

 Skupština je sa 21 glasom "za", bez glasova "protiv" i bez "uzdržanih" glasova, utvrdila sljedeći

D n e v n i r e d

1. Predlog odluke o izmjenama Odluke o budžetu opštine Nikšić za 2023. godinu;
2. Predlog odluke o pristupanju izradi Lokalnog akcionog plana za biodiverzitet za period 2024 - 2029. godina;
3. Predlog odluke o prodaji građevinskog zemljišta Milici Radović radi dokompletiranja urbanističke parcele broj 6 u obuhvatu Detaljnog urbanističkog plana Centar;
4. Predlog odluke o obezbjeđenju sredstava za pomoć u stambenom zbrinjavanju;
5. Predlog odluke o davanju stambenih prostora na korišćenje;
6. Predlog odluke o davanju na korišćenje objekta Lovačkog doma i pomoćnog objekta NVU Lovačkoj organizaciji za uzgoj, zaštitu i lov divljači „Dr Zoran Kesler“ Nikšić;
7. Predlog odluke o davanju saglasnosti „Elektroprivredi Crne Gore“ AD Nikšić za zasnivanje stvarne službenosti na katastarskim parcelama u raspolaganju Opštine Nikšić;
8. Predlog odluke o davanju saglasnosti na Odluku Pozorišnog savjeta Javne ustanove „Nikšićko pozorište“, broj 619/23 od 23.06.2023. godine za izgradnju integrisane solarne elektrane na krovu objekta;
9. Predlog odluke o davanju saglasnosti na Odluku Pozorišnog savjeta Javne ustanove „Nikšićko pozorište“, broj 624/23 od 26.06.2023. godine o prodaji službenog putničkog vozila;
10. Predlog odluke o davanju saglasnosti na Odluku Upravnog odbora Javnog preduzeća Sportski centar Nikšić, broj 01-3379 od 25.05.2023. godine za postavljanje solarnih panela na krovu bazena objekta Javnog preduzeća Sportski centar Nikšić;
11. Predlog odluke o davanju saglasnosti na Odluku o cijenama usluga Društva sa ograničenom odgovornošću “Vodovod i kanalizacija“ Nikšić za 2024.godinu;
12. Predlog odluke o izmjenama Odluke o sufinansiranju adaptacije fasada i ravnih krovova stambenih zgrada na teritoriji opštine Nikšić;
13. Informacija o realizaciji Programa rada Kancelarije za prevenciju narkomanije kod djece i omladine u Nikšiću za period jul 2022 - jul 2023. godine, sa Predlogom ocjena i zaključaka;
14. Predlog programa rada Kancelarije za prevenciju narkomanije kod djece i omladine u Nikšiću za period jul 2023 - jul 2024. godine.

 Način rada i odlučivanja je bio kao i na prethodnim sjednicama Skupštine.

 Savjet za razvoj i zaštitu lokalne samouprave razmatrao je 1, 2, 12, 13 i 14 tačku dnevnog reda sjednice Skupštine i iste prihvatio.

**I**

 Predlog odluke o izmjenama Odluke o budžetu opštine Nikšić za 2023. godinu

 Predsjednik Skupštine je podsjetio da su nadležna radna tijela Skupštine dostavila izvještaje i da je predsjednik Opštine, aktom broj 02-031-2750 od 10.10.2023. godine, podnio amandman na Predlog odluke o izmjenama Odluke o budžetu Opštine Nikšić za 2023. godinu, koji se odnosi na stupanje na snagu Odluke.

 Odbor za Statut i propise dostavio je mišljenje da je amandman predsjednika Opštine, broj 02-031-2750 od 10.10.2023. godine na Predlog odluke o izmjenama Odluke o budžetu Opštine Nikšić za 2023. godinu, pravno prihvatljiv.

 Odbor za finansije, privredu i razvoj prihvatio je amandman predsjednika Opštine, broj 02-031-2750 od 10.10.2023. godine, na Predlog odluke o izmjenama Odluke o budžetu Opštine Nikšić za 2023. godinu i predložio Skupštini da isti usvoji.

 Odbor za Statut i propise i Odbor za finansije, privredu i razvoj prihvatili su Predlog odluke o budžetu i predložili Skupštini da isti usvoji.

 Uvodno izlaganje, povodom ove tačke dnevnog reda, imao je Zoran Šoškić, sekretar Sekretarijata za finansije, razvoj i preduzetništvo.

Pretresa nije bilo.

 Skupština je prihvatila zahtjev obradjivača materijala da se za drugu i dvanaestu tačku utvrdjenog dnevnog reda sjednice Skupštine podnese zajedničko uvodno izlaganje, vodi zajednička rasprava, a da se usvajanja materijala obavi pojedinačno.

**II i XII**

 Predlog odluke o pristupanju izradi Lokalnog akcionog plana za biodiverzitet za period 2024 - 2029. godina

 Predlog odluke o izmjenama Odluke o sufinansiranju adaptacije fasada i ravnih krovova stambenih zgrada na teritoriji opštine Nikšić

 Predsjednik Skupštine jepodsjetio da su nadležna radna tijela Skupštine Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost prihvatili predloge odluka i predložili Skupštini da iste usvoje.

 Uvodno izlaganje, povodom ovih tačaka dnevnog reda, imala je Milanka Radulović, sekretarka Sekretarijata za uređenje prostora i zaštitu životne sredine.

 Pretresa nije bilo.

 Skupština je prihvatila predlog predsjednika Skupštine da se za 3, 4, 5, 6, 7, 8, 9 i 10 tačku dnevnog reda podnese zajedničko uvodno izlaganje, vodi zajednička rasprava, a da se usvajanje materijala obavi pojedinačno.

**III, IV, V, VI, VII, VIII, IX i X**

* Predlog odluke o prodaji građevinskog zemljišta Milici Radović radi dokompletiranja

 urbanističke parcele broj 6 u obuhvatu Detaljnog urbanističkog plana Centar,

 **-** Predlog odluke o obezbjeđenju sredstava za pomoć u stambenom zbrinjavanju,

 **-** Predlog odluke o davanju stambenih prostora na korišćenje,

 **-** Predlog odluke o davanju na korišćenje objekta Lovačkog doma i pomoćnog objekta

 NVU Lovačkoj organizaciji za uzgoj, zaštitu i lov divljači „Dr Zoran Kesler“ Nikšić,

 - Predlog odluke o davanju saglasnosti „Elektroprivredi Crne Gore“ AD Nikšić za

 zasnivanje stvarne službenosti na katastarskim parcelama u raspolaganju Opštine

 Nikšić,

* Predlog odluke o davanju saglasnosti na Odluku Pozorišnog savjeta Javne ustanove

 „Nikšićko pozorište“, broj 619/23 od 23.06.2023. godine za izgradnju integrisane

 solarne elektrane na krovu objekta,

* Predlog odluke o davanju saglasnosti na Odluku Pozorišnog savjeta Javne ustanove „Nikšićko pozorište“, broj 624/23 od 26.06.2023. godine o prodaji službenog putničkog vozila i
* Predlog odluke o davanju saglasnosti na Odluku Upravnog odbora Javnog preduzeća Sportski centar Nikšić, broj 01-3379 od 25.05.2023. godine za postavljanje solarnih panela na krovu bazena objekta Javnog preduzeća Sportski centar Nikšić.

 Predsjednik Skupštine je podsjetio da su nadležna radna tijela Skupštine Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost, prihvatili predloge odluka i predložili Skupštini da iste usvoji.

 Odbor za društvene djelatnosti prihvatio je Predlog odluke o obezbjeđenju sredstava za pomoć u stambenom zbrinjavanjui Predlog odluke o davanju stambenih prostora na korišćenje i predložio Skupštini da iste usvoji.

 Uvodno izlaganje, povodom ovih tačaka dnevnog reda, imao je Radosav Urošević, direktor Direkcije za imovinu.

U pretresu je učestvovao Arsenije Lalatović, potpredsjednik Skupštine.

 Potpredsjednik Skupštine se kratko osvrnuo na IV i V tačku dnevnog reda. Izrazio je zahvalnost i zadovoljstvo što Opština Nikšić i predsjednik Opštine imaju i pokazuju socijalnu empatiju i istakao da su ove odluke još jedan dokaz da brinu o svojim građanima i njihovim problemima. Vjeruje da će i u narednom periodu od strane lokalne uprave da postoji empatija. Smatra da Opština, kao i čitavo društvo, moraju da imaju tu socijalnu komponentu, ne samo za ove već i za druge slične slučajeve, jer se radi o našim sugrađanima.

**XI**

 Predlog odluke o davanju saglasnosti na Odluku o cijenama usluga Društva sa ograničenom odgovornošću “Vodovod i kanalizacija“ Nikšić za 2024.godinu

 Predsjednik Skupštine podsjetio je da su nadležna radna tijela Skupštine Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost prihvatili Predlog odluke i predložili Skupštini da isti usvoji.

 Uvodno izlaganje, povodom ove tačke dnevnog reda, imao je Željko Cicmil, izvršni direktor DOO „Vodovod i kanalizacija“.

 Pretresa nije bilo.

 Skupština je prihvatila predlog predsjednika Skupštine da se za 13. i 14. tačku dnevnog reda podnese zajedničko uvodno izlaganje, vodi zajednička rasprava, a da se usvajanje materijala obavi pojedinačno.

**XIII i XIV**

Informacija o realizaciji Programa rada Kancelarije za prevenciju narkomanije kod djece i omladine u Nikšiću za period jul 2022 - jul 2023. godine, sa Predlogom ocjena i zaključaka

Predlog programa rada Kancelarije za prevenciju narkomanije kod djece i omladine u Nikšiću za period jul 2023 - jul 2024. godine

 Predsjednik Skupštine je podsjetio da su nadležna radna tijela Skupštine Odbor za društvene djelatnosti i Savjet za prevenciju narkomanije prihvatili Informaciju i Predlog programa i predložili Skupštini da iste usvoji.

 Uvodno izlaganje, povodom ovih tačaka dnevnog reda, imala je Ljubica Abramović, rukovoditeljka Kancelarije za prevenciju narkomanije.

 Pretresa nije bilo.

 Prešlo se na glasanje.

 Predsjednik Skupštine je pojasnio da je, saglasno članu 117 stav 4 Poslovnika o radu Skupštine, amandman predsjednika Opštine, broj 02-031-2750 od 10.10.2023. godine, na Predlog odluke o izmjenama Odluke o budžetu opštine Nikšić za 2023. godinu, postao sastavni dio Predloga odluke i o njemu Skupština posebno ne odlučuje.

 Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o izmjenama Odluke o budžetu opštine Nikšić za 2023. godinu

 Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o pristupanju izradi Lokalnog akcionog plana za biodiverzitet

za period 2024 - 2029. godina

 Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o prodaji građevinskog zemljišta Milici Radović radi dokompletiranja urbanističke parcele broj 6 u obuhvatu Detaljnog urbanističkog plana Centar

 Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o obezbjeđenju sredstava za pomoć u stambenom zbrinjavanju

 Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o davanju stambenih prostora na korišćenje

Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o davanju na korišćenje objekta Lovačkog doma i pomoćnog objekta NVU

Lovačkoj organizaciji za uzgoj, zaštitu i lov divljači „Dr Zoran Kesler“ Nikšić

 Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o davanju saglasnosti „Elektroprivredi Crne Gore“ AD Nikšić za zasnivanje

stvarne službenosti na katastarskim parcelama u raspolaganju Opštine Nikšić

 Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o davanju saglasnosti na Odluku Pozorišnog savjeta Javne ustanove „Nikšićko pozorište“, broj 619/23 od 23.06.2023. godine za izgradnju integrisane solarne elektrane na krovu objekta

Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o davanju saglasnosti na Odluku Pozorišnog savjeta Javne ustanove „Nikšićko pozorište“, broj 624/23 od 26.06.2023. godine o prodaji službenog putničkog vozila

 Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o davanju saglasnosti na Odluku Upravnog odbora Javnog preduzeća Sportski centar Nikšić, broj 01-3379 od 25.05.2023. godine za postavljanje solarnih panela na krovu bazena objekta Javnog preduzeća Sportski centar Nikšić

 Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o davanju saglasnosti na Odluku o cijenama usluga Društva sa ograničenom

odgovornošću “Vodovod i kanalizacija“ Nikšić za 2024.godinu

Skupština je sa 21 glasom "za", bez glasova "protiv" i bez "uzdržanih" glasova donijela

O d l u k u

o izmjenama Odluke o sufinansiranju adaptacije fasada i ravnih krovova

stambenih zgrada na teritoriji opštine Nikšić

Skupština je sa 21 glasom "za", bez glasova "protiv" i bez "uzdržanih" glasova dala sljedeće

O C J E N E

 1. Program rada Kancelarije za prevenciju narkomanije, koji je razmatrala i usvojila Skupština opštine Nikšić u oktobru 2022. godine u potpunosti je realizovan;

 2. Podržavaju se aktivnosti Kancelarije koja se prvenstveno bavila preventivnim radom sa djecom i omladinom u cilju sprečavanja zloupotrebe psihoaktivnih supstanci, kao i aktivnosti na prevenciji zavisnih ponašanja (kockanje, zavisnost od interneta, mobilnih telefona, igrica, itd);

 3. Podržava se saradnja Kancelarije sa svim institucijama koje se bave prevencijom bolesti zavisnosti, kako na lokalnom, tako i na državnom nivou.

 Na osnovu datih ocjena, Skupština je sa 21 glasom "za", bez glasova "protiv" i bez "uzdržanih" glasova donijela sljedeće

Z A K LJ U Č K E

 1. Usvaja se Informacija o realizaciji Programa rada Kancelarije za prevenciju narkomanije kod djece i omladine u Nikšiću za period jul 2022 – jul 2023. godine;

 2. Potrebno je nastaviti sa mjerama koje obuhvataju informativne, preventivne, medicinske, obrazovne i savjetodavne aktivnosti koje suusmjerene na suzbijanje zloupotrebe droga u svim segmentima ove kompleksne problematike;

 3. U narednom periodu treba dodatno raditi na podizanju nivoa svijesti zajednice o problemu zloupotrebe droga i o potrebi za njenim sprečavanjem, kao i o potrebi afirmacije zdravih navika življenja;

 4. Neophodno je razvijati i unapređivati programe preventivne psihosocijalne i zdravstvene edukacije koji treba da motivišu djecu i mlade ljude da usvoje zdrave navike i da steknu socijalne vještine neophodne za donošenje odgovornih životnih odluka;

 5. U cilju unapređenja stanja u ovoj oblasti potrebno je održavati i kontinuirano unapređivati saradnju sa svim institucijama i ustanovama na nacionalnom i lokalnom nivou koje realizuju aktivnosti na sprečavanju zloupotrebe droga i psihoaktivnih supstanci.

Skupština je sa 21 glasom "za", bez glasova "protiv" i bez "uzdržanih" glasova usvojila

P r o g r a m

rada Kancelarije za prevenciju narkomanije kod djece i omladine u Nikšiću

za period jul 2023 - jul 2024. godine

Saglasno Poslovniku o radu Skupštine opštine Nikšić, prešlo se na odbornička pitanja.

 Postavljenih odborničkih pitanja nije bilo.

 Skupština je završila rad po utvrđenom dnevnom redu, pa je predsjednik Skupštine zaključio sjednicu u 11.50 časova.

 Sastavni dio zapisnika je tonski snimak sjednice.

 Sekretarka Predsjednik

Ivana Šljukić,s.r. Nemanja Vuković,s.r.